Perez er av meksikansk-amerikansk avstamning. Han ble profesjonell i 1997, men vant ikke sin første turnering før 2009, da han vant Bob Hope Classic. I forbindelse med den seiren satte han rekord i laveste score over to runder da han gikk de to første rundene på henholdsvis 61 og 63 slag, 20 under banens par. Hans beste resultat i en major-turnering var hans delte sjetteplass i PGA Championship i 2005.